นอนยุดีๆสะดุ้งตื่นมาปวดหัวข้างขวาหลังตาแบบจี้ดๆประกอบมีอาเจียนด้วยกินยาพาราแก้ปวดก้อไม่หายเปนมา2-3 วันแร้วค่ะ ระยะที่เปนต้อนกลางวันทำไรไม่ค่อยได้เรยจะเปนรมอย่างเดียวค่ะ
สวัสดีค่ะอาการปวดศีรษะศีรษะเกิดได้จากสาเหตุหลัก ๆ สองแบบ คือ อาการปวดที่ไม่ได้เกิดจากสาเหตุหรือโรคอื่น เช่น ปวดศีรษะไมเกรนซึ่งมักมีอาการปวดตุ้บ ๆ และมักเป็นข้างเดียว ปวดศีรษะแบบบีบรัดอาจเกิดจากการบีบรัด ตึงตัวของกล้ามเนื้อโดยรอบ ซึ่งทั้งสองอย่างเป็นอาการปวดศีรษะที่พบได้บ่อย ๆ ในคนทั่วไป ส่วนอีกแบบคือ อาการปวดที่มีสาเหตุ หรือโรคอื่นทำให้เกิดอาการปวดศีรษะหรือการปวดศีรษะแบบทุติยภูมิ เช่น โรคไซนัสอักเสบ ปวดฟันทำให้ปวดศีรษะ ไข้หวัดใหญ่ ปวดจากเส้นประสาทบริเวณศีรษะ เป็นต้นในกรณีนี้บอกยากว่าเกิดจากสาเหตุใด หากนอนพัก รับประทานยาแก้ปวดเบื้องต้นแล้วไม่ดีขึ้น แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ